Днес празнуват всички, които носят тези прекрасни имена | Блиц
https://blitz.bg/dnes-cherpiat/dnes-praznuvat-vsichki-koito-nosyat-tezi-prekrasni-imena_news693602.html Blitz.bg
12617 прочита
Легендата разказва, че войниците на Максимиан намерили в една пещера 23 човека, които твърдо отстоявали своята вяра, войниците ги вързали и отвели при Максимиан, който опитал всичко за да ги склони да се откажат - закани, мъчения и жестоки изтезания.
На изтезанията станал свидетел Адриан, един на преторията, знатен и богат човек, близък с императора. Той бил езичник и много се впечатлил от необяснимото за него търпение на християните. Адриан започнал сам да ги разпитва какво ще получат от своя Бог за тяхното страдание. В разговора с мъчениците, Божията благодат се докоснала до добрата душа на Адриан.
Слушайки ги, той разбрал божествената истина, казал на писарите като записват осъдените на смърт да запишат и неговото име, заедно с имената на мъченици, защото и той повярвал в техния бог Христос и с радост искал да умре за него. Тази постъпка не останала ненаказана - императорът заповядал да го оковат във вериги и да го отведат в тъмница, където били затворени останалите мъченици.
Името Адриан произхожда от Хадрия, град в северна Италия, дал името на Адриатическо море.
Името Наталия идва от латинския глагол natale, в превод, раждам или родна, рождена.